क्या है फिल्मों को टैक्स फ्री करने की असली वजह?
The Kerala Story; Know Why Moive are Tax-free in  Uttar Pradesh, Madhya Pradesh but Banned in West Bengal ? क्या किसी फिल्म को टैक्स फ्री करने के कोई नियम हैं? फिल्म को टैक्स फ्री करने से सरकार को क्या फायदा होता है?
विवेक अग्निहोत्री की फिल्म 'कश्मीर फाइल्स' के टैक्स फ्री होने के 14 महीने बाद अब 'द केरल स्टोरी' को कई राज्यों में टैक्स फ्री किया गया है। 9 मई को CM योगी आदित्यनाथ ने ट्वीट कर कहा है कि-
'The Kerala Story उत्तर प्रदेश में टैक्स फ्री की जाएगी।’
इससे एक दिन पहले मध्य प्रदेश के CM शिवराज सिंह चौहान ने इस फिल्म को टैक्स फ्री करने का ऐलान किया। वहीं, कुछ राज्यों में इसे बैन भी किया गया है।
आज भास्कर एक्सप्लेनर में 7 सवालों के जरिए जानेंगे कि किसी फिल्म को टैक्स फ्री करने की असली राजनीतिक वजह क्या है? 
सवाल 1: ‘केरल स्टोरी’ फिल्म की कहानी और विवाद की वजह क्या है? 
जवाब: 'द केरल स्टोरी' फिल्म अपनी कहानी और दावों को लेकर चर्चा में है। 26 अप्रैल को इसका ट्रेलर रिलीज हुआ। फिल्म 4 युवतियों की जिंदगी पर बेस्ड है। 2 मिनट 45 सेकेंड के ट्रेलर में दिखाया गया है कि कैसे कॉलेज जाने वाली 4 युवतियां एक आतंकी संगठन से जुड़ जाती हैं।
ट्रेलर की शुरुआत केरल की हिंदू लड़की शालिनी उन्नीकृष्णन के परिचय से शुरू होती है, जिसमें वो आतंकी संगठन ISIS से जुड़ने की पूरी कहानी बता रही है। ट्रेलर में दिखाया गया है कि कैसे एक गिरोह केरल की युवतियों का ब्रेनवॉश करके धर्म परिवर्तन कराता है और फिर आतंकी संगठन ISIS का हिस्सा बना देता है। इसके लिए कभी फिजिकल रिलेशन तो कभी धार्मिक मान्यताओं को टूल की तरह इस्तेमाल किया जाता है।
अब एक ओर भाजपा इस फिल्म को आतंकवाद का असली चेहरा उजागर करने वाली फिल्म बता रही है। वहीं, कांग्रेस, TMC समेत कई विपक्षी दलों ने इसे प्रोपेगैंडा मूवी बताया है।
सवाल 2: ‘केरल स्टोरी’ किन राज्यों में टैक्स फ्री और कहां बैन की गई है?
जवाब:
राज्य: केरल
स्टेटस: बैन
लड़कियों की ये कहानी केरल पर आधारित है। ऐसे में रिलीज होने के बाद इस फिल्म को लेकर सबसे ज्यादा चर्चा केरल में ही है। खुद मुख्यमंत्री पिनाराई विजयन ने इस फिल्म को संघ की झूठ फैक्ट्री का प्रोडक्ट बताया है।
विजयन का कहना है कि केरल में BJP की रणनीति फेल हो गई है, इसीलिए इस तरह की फिल्मों के सहारे वो यहां राजनीति करना चाह रहे हैं।
राज्य: पश्चिम बंगाल
स्टेटस: बैन
8 मई को पश्चिम बंगाल में ‘द केरल स्टोरी’ फिल्म पर बैन लगाया गया है। सरकार ने इसके पीछे तर्क दिया है कि इससे अशांति पैदा हो सकती है।
इससे पहले मुख्यमंत्री ममता बनर्जी ने इस फिल्म को लेकर कहा था कि ‘द कश्मीर फाइल्स’ समाज के एक वर्ग को अपमानित करने के लिए बनाई गई थी, जबकि केरल स्टोरी काे दक्षिणी राज्य केरल को बदनाम करने के लिए बनाया गया है।
राज्य: तमिलनाडु
स्टेटस: मल्टीप्लेक्स मालिकों ने फिल्म दिखाने से मना किया
केरल और पश्चिम बंगाल के बाद ‘द केरल स्टोरी’ पर तमिलनाडु में भी संकट मंडरा रहा है। भले ही तमिलनाडु सरकार ने इस फिल्म पर बैन नहीं लगाया है, लेकिन 7 मई को तमिलनाडु मल्टीप्लेक्स एसोसिएशन ने ऐलान किया कि वो राज्य में फिल्म की स्क्रीनिंग नहीं करेंगे।
राज्य: मध्य प्रदेश
स्टेटस: टैक्स फ्री
7 मई को मध्य प्रदेश के मुख्यमंत्री शिवराज सिंह चौहान ने एक वीडियो जारी कर कहा कि केरल स्टोरी फिल्म में दिखाया गया है कि लव जिहाद के जाल में फंसी बेटियों की जीवन कैसे बर्बाद हो जाती है। यह आतंकवाद के असली चेहरे को उजागर करती है। उन्होंने कहा कि यह फिल्म सभी को देखनी चाहिए, इसीलिए मध्य प्रदेश सरकार इसे टैक्स फ्री कर रही है।
राज्य: UP
स्टेटस: टैक्स फ्री
9 मई को UP में द केरल स्टोरी फिल्म को टैक्स फ्री कर दिया गया है। उप मुख्यमंत्री ब्रजेश पाठक ने कहा है कि हर किसी को द केरल स्टोरी देखनी चाहिए। मैं अपनी सभी बहनों से अपील करूंगा कि वे फिल्म देखें और समझें कि एक राज्य में बहनों पर कैसे अत्याचार होते हैं।
राज्य: उत्तराखंड
स्टेटस: टैक्स फ्री करने की तैयारी
9 मई को उत्तराखंड के CM पुष्कर सिंह धामी ने कहा कि ‘द केरल स्टोरी’ फिल्म ये दिखाती है कि कैसे बिना बंदूक और हिंसा के भी देश में आतंकवाद को फैलाया जा सकता है। धामी खुद ये फिल्म देखने सिनेमा हॉल गए। इसके बाद उनके ट्रांसपोर्ट मंत्री ने जल्द इस फिल्म के टैक्स फ्री करने की बात कही है।
राज्य: महाराष्ट्र
स्टेटस: टैक्स फ्री करने की मांग तेज
BJP के सांसद नितेश राणे और दूसरे नेताओं ने CM एकनाथ शिंदे से महाराष्ट्र में केरल स्टोरी फिल्म को टैक्स फ्री करने की मांग की है। हालांकि, सरकार ने अभी इसका ऐलान नहीं किया है।
राज्य: असम
स्टेटस: टैक्स फ्री करने की मांग तेज
असम में भी इस फिल्म को टैक्स फ्री करने की मांग हो रही है। असम के CM हिमंत बिस्वा सर्मा ने कहा कि जो कांग्रेस PM मोदी पर बने फेक BBC डॉक्यूमेंट्री का समर्थन कर रही थी। वही अब केरल स्टोरी के विरोध में बैन की मांग कर रही है।
सवाल 3: फिल्म को टैक्स फ्री करने के पीछे राजनीतिक या कोई और वजह है? 
जवाब:
‘केरल स्टोरी’ फिल्म के बारे में बहुत चर्चा हो रही है। ये फिल्म देश को भीतर से खोखला करने वाली चालों को उजागर करती है। ‘द केरल स्टोरी’ ऐसे राज्य में पनप रहे आतंकी साजिश का पर्दाफाश करती है, जहां के लोग खूबसूरत, मेहनती और प्रतिभाशाली हैं।’ 
5 मई को कर्नाटक के बेल्लारी में चुनाव प्रचार करते हुए PM नरेंद्र मोदी ने ये बात कही। इसके बाद ही इस फिल्म को कई भाजपा शासित राज्यों में टैक्स फ्री किया गया है।
अब सोशल मीडिया पर इस बात की चर्चा है कि BJP अपने फायदे के लिए इस फिल्म को प्रमोट कर रही है, लेकिन क्या ये बात सही है? क्या सरकार अपने फायदे के लिए ऐसा करती है? इन सवालों के जवाब जान लेते हैं…
इसका जवाब NYT में लिखे गए मिशेल सी पुत्ज के एक ब्लॉग में मिलता है। अमेरिका में हुए एक रिसर्च के हवाले से उन्होंने बताया कि कोई फिल्म लोगों की राजनीतिक सोच को सीधे प्रभावित करती है।
मिशेल ने बताया कि 2012 में अमेरिका में एक फिल्म ‘आर्गो’ और ‘जीरो डार्क थर्टी’ रिलीज हुई। इस फिल्म को देखने वाले लोगों पर रिसर्च के बाद यह पता चला कि इन फिल्मों को देखने से पहले 25% लोगों को लगता था कि उनकी सरकार अपने देश को सही दिशा में ले जा रही है, जबकि फिल्म देखने के बाद यह आंकड़ा बढ़कर 28% हो गया।
साफ है कि सिनेमा सिर्फ समाज की असलियत ही नहीं दिखाता बल्कि लोगों की सोच पर भी असर करता है। दुनिया भर की सरकारें अपने एजेंडे को आगे बढ़ाने के लिए फिल्मों का सहारा लेती हैं।
अब अगली स्लाइड में देखिए कि किस तरह फिल्म सरकार के प्रति लोगों के विचारों को प्रभावित करती है...
सवाल 4: क्या किसी फिल्म को टैक्स फ्री करने के कोई नियम हैं?
जवाब: फिल्मों को टैक्स फ्री करने को लेकर कोई तय नियम नहीं है। आमतौर पर फिल्मों से होने वाली कमाई पर राज्य सरकारें टैक्स लेती हैं। ये उस राज्य की सरकार पर निर्भर करता है कि वह किस फिल्म को टैक्स फ्री करे।
समान्य तौर पर देखें तो जिस फिल्म से समाज में कुछ पॉजिटिव मैसेज जाय वैसी फिल्मों को सरकार टैक्स फ्री करती हैं। हालांकि आजकल ज्यादातर अपनी विचारधारा को प्रमोट करने के लिए सरकारें फिल्मों को टैक्स फ्री करती हैं। चाहे सरकार जिस भी दल की हो वो अपने फायदे के हिसाब से इस मुद्दे पर फैसला लेते हैं।
सवाल 5: फिल्म को टैक्स फ्री करने से सरकार को क्या फायदा होता है?
जवाब: किसी फिल्म को टैक्स फ्री होने की वजह से उसके टिकट की कीमत कम हो जाती है। इसकी वजह से ज्यादा से ज्यादा लोग फिल्म देखने के लिए सिनेमा हॉल जाते हैं। इससे सरकार को दो तरह से फायदे मिलते है…
सवाल 6: फिल्म को टैक्स फ्री करने से आम लोगों को क्या फायदा होता है? 
जवाब: फिल्मों पर लगने वाले टैक्स को एंटरटेनमेंट टैक्स कहते हैं। GST लागू होने के बाद दो तरह के टैक्स टिकट के बेस प्राइस पर लगते हैं…
1. 100 रुपए या इससे कम टिकट है तो इस पर 12% GST टैक्स लगता है। ये दो हिस्सों में बांटा जाता है- सेंट्रल और स्टेट।
2. 100 रुपए से ज्यादा टिकट का दाम होता है तो 18% GST टैक्स लगता है। इसमें भी आधा हिस्सा केंद्र और आधा राज्यों का होता है।
अगर कोई राज्य सरकार किसी फिल्म को टैक्स फ्री करती है तो इसका मतलब हुआ कि राज्यों का हिस्सा ही माफ होगा। इसे 4 स्टेप में ऐसे समझिए…
सवाल 7: अभी इस फिल्म को लेकर कानूनी स्टेटस क्या है? 
जवाब: केरल हाईकोर्ट में इस फिल्म पर रोक लगाने के लिए एक याचिका दायर की गई थी। 5 मई को इस याचिका को खारिज करते हुए जस्टिस एन नागरेश और जस्टिस सोफी थॉमस ने रोक लगाने से इनकार कर दिया था। उन्होंने कहा था कि फिल्म केवल सत्य घटनाओं से प्रेरित है। फिल्म सर्टिफिकेशन बोर्ड ने इसे देखने के बाद रिलीज की इजाजत दी है।
इसके बाद इस फिल्म पर रोक लगाने के लिए सुप्रीम कोर्ट में याचिका दर्ज की गई। जिसे सुप्रीम कोर्ट ने खारिज करते हुए कहा था कि-
‘फिल्म के ट्रेलर में किसी विशेष समुदाय के लिए कुछ भी आपत्तिजनक नहीं है। अब ये फिल्म अच्छी है या नहीं, ये बाजार को तय करने दीजिए।’
अब एक बार फिर से एक याचिका दर्ज की गई है तो 9 मई को सुप्रीम कोर्ट सुनवाई के लिए राजी हो गया है। 15 मई को सुनवाई की तारीख तय कर दी है।
भास्कर एक्सप्लेनर के कुछ और ऐसे ही रोचक आर्टिकल पढ़ने के लिए नीचे दिए गए लिंक्स पर क्लिक करें...
1. राहुल को सरकारी बंगला छोड़ने का नोटिस, अब कहां रहेंगे:महरौली के फार्म हाउस में या मां सोनिया के साथ; क्या-क्या विकल्प हैं?
2. राहुल की संसद सदस्यता खत्म, अब क्या:चुनाव लड़ सकेंगे, जेल जाएंगे, 8 साल का ब्रेक या कुछ और; 7 जरूरी जवाब
3. राहुल गांधी को 2 साल की जेल, अब आगे क्या:क्या सांसदी जाएगी और चुनाव लड़ने पर भी रोक लगेगी; 6 जरूरी सवालों के जवाब
4. राहुल गांधी अभी तक बड़ी अदालत क्यों नहीं गए:168 पेज के फैसले को गुजराती से ट्रांसलेशन में उलझे या सीट गंवाकर शहीद बनने की चाहत
